ગાંધીનગર જિલ્લામાં ગત વર્ષે ચોમાસાનો આરંભ સમયસર થયો હતો. જૂન માસથી શરૂ થયેલો વરસાદ જુલાઇ માસમાં તો બરાબરનો જામ્યો હતો. તેના કારણે ૩ જુલાઇ ૨૦૧૭ સુધીમાં મોસનો કુલ વરસાદ ૨૦૦ મિ.મિ (૮ ઇંચ) થઇ ચૂક્યો હતો. વરસાદની આ હેલી જિલ્લાના ખેડૂતો માટે કાચા સોના સમાન પુરવાર થઇ હતી. તેના પગલે જિલ્લાના ખેડૂતો રાજીના રેડ થઇને વાવણીમાં જોતરાઇ ગયા હતાં. ખેડૂત પરિવારોમાં પણ ખુશીની લહેર જોવા મળી હતી અને સમગ્ર જિલ્લામાં ઠંડક પ્રસરી જવા પામી હતી. જ્યારે ચાલુ વર્ષે આજે ૩ જુલાઇ ૨૦૧૮ સુધામાં જિલ્લાના ચાર તાલુકામાં હજુ સુધી ૫ ઇંચ વરસાદ પણ નોંધાયો નથી. તેના કારણે ખેડૂતોની હાલત ચિંતાજનક બની રહી છે.